CELEX: C2005/217/52
Language: fi
Date: 2005-09-03 00:00:00
Title: Asia C-250/05: Hessisches Finanzgerichtin 14.4.2005 tekemällään päätöksellä esittämä ennakkoratkaisupyyntö asiassa Turbon International GmbH — Kores Nordic Deutschland GmbH:n yleisseuraannon saajana — vastaan Oberfinanzdirektion Koblenz

3.9.2005   
            
            
               FI
            
            
               Euroopan unionin virallinen lehti
            
            
               C 217/26
            
         Hessisches Finanzgerichtin 14.4.2005 tekemällään päätöksellä esittämä ennakkoratkaisupyyntö asiassa Turbon International GmbH — Kores Nordic Deutschland GmbH:n yleisseuraannon saajana — vastaan Oberfinanzdirektion Koblenz
   (Asia C-250/05)
   (2005/C 217/52)
   Oikeudenkäyntikieli: saksa
   Hessisches Finanzgericht on pyytänyt 14.4.2005 tekemällään päätöksellä, joka on saapunut yhteisöjen tuomioistuimeen 15.6.2005, Euroopan yhteisöjen tuomioistuimelta ennakkoratkaisua asiassa Turbon International GmbH — Kores Nordic Deutschland GmbH:n yleisseuraannon saajana — vastaan Oberfinanzdirektion Koblenz seuraavaan kysymykseen:
   Onko katsottava, toisin kuin Euroopan yhteisöjen tuomioistuin totesi asiassa C 276/00, (1) Turbon International, 7.2.2002 antamassaan tuomiossa, jonka mukaan tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (2) liitettä I, sellaisena kuin se on muutettuna 9.9.1996 annetulla komission asetuksella N:o 1734/96, (3) on tulkittava siten, että mustepatruuna, jossa ei ole integroitua kirjoituspäätä ja joka koostuu muovikotelosta, vaahtomuovista, metalliläviköstä, tiivisteistä, sinettifoliosta, tarrasta, musteesta ja pakkausmateriaalista ja jota voidaan sekä patruunan että musteen osalta käyttää ainoastaan kirjoittimessa, jolla on samat ominaispiirteet kuin Epson Stylus Color -merkkisillä mustesuihkukirjoittimilla, on luokiteltava yhdistetyn nimikkeistön alanimikkeeseen 3215 90 80, että edellä kuvattu mustepatruuna on asianmukaista luokitella nimikkeeseen 8473 kirjoittimen osana tai tarvikkeena, koska kirjoittimen mekaaninen ja elektroninen toiminta riippuu siitä, onko tällainen mustepatruuna käytettävissä?
   
      (1)  Kok. 2002, s. I-1389.
   
      (2)  EYVL L 256, s. 1.
   
      (3)  EYVL L 238, s. 1.